Մեգ Ջոնսոն (գրող)

Մեգ Ջոնսոն (, ), ամերիկացի գրող և դասախոս։ Նրա պոեմները հրատարակվել են  գրական շատ ամսագրերում՝ ներառյալ «Midwestern Gothic», «Slipstream Magazine», «Word Riot», «Hobart» և շատ ու շատերը։ Նրա պոեմների առաջին ձեռնարկը՝ «Inappropriate Sleepover», լույս է տեսել 2014թ-ին, իսկ 2015թ-ին՝ «The crimes of Clara Turlington», իսկ երրորդ գիրքը՝ «Without body, name, country» կհրատարակվի 2020թ սեպտեմբերին։ Այս պահին նա «Dressing room poetry» ամսագրի խմբագիրն է։

Վաղ կյանք և կրթություն 
Ջոնսոնը ծնվել և մեծացել է Այովայի Էյմս քաղաքում։ Մանուկ հասակում զբաղվել է պարով և դպրոցական տարիներից սկսել պոեմներ գրել։ Պարել է Այովայի պետական համալսարանի պարի խմբում, իսկ հետագայում ուսումնասիրել է պարը Չիկագոյի Կոլումբիա քոլեջում և Այովայի համալսարանում։ Պրոֆեսիոնալ պարով ապագան կերտելու համար Ջոնսոնը կիսատ է թողում քոլեջը։ Նա դառնում է Կանոպիի պարի համույթում գլխավոր պարուհին Վիսկոնսիայի Մեդիսոնում գտնվող արվեստի կենտրոնում։ Կանոփիում անց կացրաց իր 6 տարիների ընթացքում Ջոնսոնը վերադառնում է դպրոց՝ հաճախելով Մեդիսոն և Էդջվուդ քոլեջները։ Այնտեղ նա սկսում է սովորել ստեղծագործել։ Այնուհետև ընդունվում է Ակրոնի համալսարան, որտեղ էլ և շարունակում է իր մագիստրոսական կրթությունը՝ ուսումնասիրելով մշակութային գիտություններ, կրեատիվ ստեղծագործում։ Ավարտում է 2014թ-ին։

Կարիերա 
Լինելով Կանոփի պարային համույթում՝ Ջոնսոնը բազմաթիվ պարերում է ներգրավվում, նույնիսկ բեմադրում է իր սեփական պարերը։ Նա դառնում է գլխավոր պարուհին։ Նա նաև որոշ ժամանակ դասավանդում է հենց Կանոփի դպրոցում որպես պարի ուսուցչուհի և բեմադրող։

Ջոնսոնը 2009թ-ից սկսում է համագործակցել գրական ամսագրերի հետ և հենց նույն տարում էլ հրատարակում է իր առաջին պոեմը «Slipstream Magazine» ամսագրում։ 2010թ. Ջոնսոնը իր գրական աշխատանքները ներկայացրեց Մեդիսոնում։ Նրա պոեմները ընդունվեցին «Slipstream Magazine», «Asinine Poetry», «Pasific Coast Journal», «Edgewood Review» ամսագրերի կողմից։

2011թ.-ին Ջոնսոնը դարձավ Ակրոնի համալսարանում ուսուցչի օգնական՝ միաժամանակ ուսումնասիրելով պոեզիա։ Նա նաև խմբագրություններ էր կատարում «Rubbertop Review»-ում։ Նույն տարում դարձավ Ակրոնի համալսարանի NEOMFA թեկնածու։ Արդեն 2012թ-ին նրա պոեմները հայտնվեցին «Midwestern Gothic», «SOFTBLOW», «Rufous City Review», «Wicked Alice», «Smoking Glue Gun» և այլ ամսագրերի հրատարակություններում։

Ջոնսոնի՝ NEOMFA ծրագրի աշխատանքները վերցվեցին Ազգային պոեզիայի մամուլի կողմից 2013թ-ին։ Այս պոեմների ցանկը, «Inappropriate Sleepover» հրատարակվել են 2014թ-ին։ 2014թ-ին NEOMFA ծրագիրը ավարտելուց հետո Ջոնսոնը Այովայի համալսարանում սկսում է անգլերեն դասավանդել։ Նրա երկրորդ գիրքը՝  «The crimes of Clara Turlington», 2015թ. դեկտեմբերին հրատարակվել է «Vine Leaves Literary journal» ամսագրի կողմից։ Այս պահին Ջոնսոնը «Dressing Room Poetry Journal» ամսագրի խմբագիրն է։

Գրական ոճ 
Ջոնսոնը հիմնականում ստեղծագործում է ազատ ոճով՝ թեմատիկան արծարծելով ֆեմինիզմին և կանացի կերպարին։ Նրա ստեղծագործություններում կարելի է նկատել մռայլություն, խոցելիություն, քանի որ նա նկարագրում է ամերիկյան մշակութային նորմերը և հասարակության ակնկալիքները՝ ուղղված կանանց։ Նրա պոեմներից որոշները վերաբերում են պոպ մշակութային ներկայացուցիչներին, ինչպիսիք են Մերլին Մոնրոն, Բեթի Բուփը, Ջասթին Բիբերը և Վիկտորյա Սիքրեթը։ Ջոնսոնը նշել է, որ ոգեշնչված է Չելսի Մինիսի և Մերի Բիդինգերի ստեղծագործություններով։

Ճանաչումը և պարգևատրումները 

2015թ-ին Ջոնսոնը արժանանում է «Vignette Collection» մրցանակին «Vine Leaves Literary Journal» ամսագրի կողմից իր՝ «The Crimes of Clara Turlington» գրքի համար։ Մրցանակը շնորհվեց հրատարակության և գումարային պարգևատրման հետ մեկտեղ։ Նրա «Inappropriate Sleepover» գիրքը նույնպես արժանացել է «Rousseaus» մրցանակին Ազգային պոեզիայի մամուլի կողմից։ Նրա  «Free Samples»  պոեմը 2010թ նոմինացվել է «Best of the Net» տիտղոսին։

Աշխատանքներ 
 «Inappropriate Sleepover» (2014թ. Ազգային պոեզիայի մամուլ)
 «The Crimes of Clara Turlington» (2015թ. «Vine Leaves Literary Journal»)
«Without: Body, Name, Country»

Ծանոթագրություններ 

Ամերիկացի գրողներ